
  ΕΛΛΗΝΙΚΗ ΔΗΜΟΚΡΑΤΙΑ                                                                                                
  ΝΟΜΟΣ ΛΕΥΚΑΔΑΣ







ΑΝΑΡΤΗΤΕΑ ΣΤΟ ΔΙΑΔΙΚΤΥΟ
  ΔΗΜΟΣ ΛΕΥΚΑΔΑΣ

   
ΑΠΟΣΠΑΣΜΑ

Από το πρακτικό της αρ.  12ης/24 Συνεδρίασης 
ΤΟΥ ΔΗΜΟΤΙΚΟΥ ΣΥΜΒΟΥΛΙΟΥ ΛΕΥΚΑΔΑΣ

ΑΡ.ΑΠΟΦ. 94/2024
Στη Λευκάδα σήμερα στις 22 του μηνός Απριλίου, του έτους 2024, ημέρα Δευτέρα και ώρα 16:00 ήρθε σε  δημόσια, δια ζώσης, τακτική συνεδρίαση το Δημοτικό Συμβούλιο Λευκάδας, σύμφωνα με τις δ/ξεις του άρθρου 67 του Ν.3852/10 όπως αντικαταστάθηκαν με αυτές του άρθρου 6 του Ν. 5056/2023  και τις υπ΄αριθ. 1237/94548/06.11.2023, 98/8182/26.01.2024  εγκυκλίους του Υπουργείου Εσωτερικών ,ύστερα από την με αρ. πρωτ. 8003/17.4.2024 πρόσκληση του Προέδρου του, η οποία επιδόθηκε και δημοσιεύθηκε νόμιμα.
ΠΑΡΟΝΤΕΣ                                                                      ΑΠΟΝΤΕΣ

	1
	Σκλαβενίτης Ευστάθιος (Πρόεδρος)
	1
	Γιαννιώτης Παναγιώτης 

	2
	Καραγιάννης Αθανάσιος
	2
	Δρακονταειδής Κωνσταντίνος  

	3
	Σκληρός Φίλιππος 
	3
	Τσιρογιάννης Γεώργιος

	4
	Κάτσενου Θεοδώρα
	4
	Γαντζίας Ιωάννης

	5
	Βεργίνης Σπυρίδων 
	5
	

	6
	Μαργέλη Μαρία 
	6
	(οι οποίοι ήταν απόντες 

	7
	Μπακογιώργος Χρήστος 
	7
	 αν και κλήθηκαν νόμιμα)

	8
	Κονιδάρης Κωνσταντίνος 
	8
	

	9
	Αρματάς Γεράσιμος 
	9
	

	10
	Λάζαρης Αρίστος 
	10
	

	11
	Κωνσταντινίδη Σεβαστή
	11
	

	12
	Σολδάτος Γεώργιος 
	12
	

	13
	Λάζαρης Νικόλαος 
	13
	

	14
	Αραβανή Χριστίνα 
	14
	

	15
	Γιαννούτσος Χαράλαμπος
	15
	

	16
	Καλός Χαράλαμπος 
	16
	

	17
	Λύγδας Σπυρίδων 
	17
	

	18
	Μπελεγρίνος Σπυρίδων 
	18
	

	19
	Πεντεσπίτης Νικόλαος 
	19
	

	20
	Γαζής Γεώργιος 
	20
	

	21
	Αργυρός Νικόλαος 
	21
	

	22
	Σέρβος Κωνσταντίνος 
	22
	

	23
	Θερμός Ευάγγελος 
	23
	

	24
	Βερροιώτης Ευάγγελος 
	24
	

	25
	Βεροιώτης Αλέξανδρος 
	25
	

	26
	
	26
	

	27
	
	27
	

	28
	
	28
	

	29
	
	29
	


Ο Δήμαρχος Δρ. Ξενοφών Ν. Βεργίνης, προσκλήθηκε και παρίσταται στη συνεδρίαση.

Στη συνεδρίαση παρευρίσκεται και ο Νικόλαος Ζαβιτσάνος, υπάλληλος του Δήμου, για την τήρηση των πρακτικών.

Αφού διαπιστώθηκε νόμιμη απαρτία, δηλαδή σε σύνολο είκοσι εννέα (29) μελών βρέθηκαν παρόντα είκοσι πέντε (25)  μέλη, ο Πρόεδρος κήρυξε την έναρξη της Συνεδρίασης.

ΠΑΡΑΤΗΡΗΣΕΙΣ:

Οι Δ.Σ. Τσιρογιάννης Γεώργιος και  Γαντζίας Ιωάννης προσήλθαν πριν την συζήτηση του 1ου θέματος της Η.Δ. και μετά τις ανακοινώσεις-ερωτήσεις.

Ο Δ.Σ. Γαντζίας Ιωάννης, αποχώρησε πριν την συζήτηση του 3ου θέματος της Η.Δ. και επέστρεψε πριν την συζήτηση του 4ου θέματος της Η.Δ.

Οι Δ.Σ. Λάζαρης Αρίστος και Λύγδας Σπυρίδων, αποχώρησαν πριν την συζήτηση του 4ου θέματος της Η.Δ. και επέστρεψαν πριν την συζήτηση του 5ου θέματος της Η.Δ.

Ο Δ.Σ. Βεροιώτης Αλέξανδρος αποχώρησε πριν την συζήτηση του 4ου θέματος της Η.Δ. και επέστρεψε πριν την συζήτηση του 9ου θέματος της Η.Δ.

Ο Δ.Σ. Τσιρογιάννης Γεώργιος, αποχώρησε πριν την συζήτηση του 9ου θέματος της Η.Δ.

Ο Δ.Σ. Βεργίνης Σπυρίδων, Κονιδάρης Κων/νος, Γαντζίας Ιωάννης, Γιαννούτσος Χαράλαμπος, Λύγδας Σπυρίδων, Μπελεγρίνος Σπυρίδων και Πεντεσπίτης Νικόλαος, αποχώρησαν πριν την συζήτηση του 13ου θέματος της Η.Δ.
ΘΕΜΑ 15ο: Απόφαση ∆.Σ.  σχετικά με την λήξη συμβάσεων (ΣΟΧ) εργαζομένων στην καθαριότητα, σίτιση, φύλαξη κλπ. στο Νοσοκομείο Λευκάδας.     

                                      Εισηγητής: Ευάγγελος Βερροιώτης, επικεφαλής Δ.Π. «ΛΑΪΚΗ ΣΥΣΠΕΙΡΩΣΗ ΛΕΥΚΑΔΑΣ»

Ο Πρόεδρος του Δημ. Συμβουλίου κ. Ευστάθιος Σκλαβενίτης, έδωσε τον λόγο στον κ. Ευάγγελο Βερροιώτη, επικεφαλής της Δ.Π. «ΛΑΪΚΗ ΣΥΣΠΕΙΡΩΣΗ ΛΕΥΚΑΔΑΣ» ο οποίος κατέθεσε τα εξής:

«Είναι γεγονός ότι χιλιάδες συμβασιούχοι εργαζόμενοι (επικουρικοί, μέσω ΔΥΠΑ -πρώην ΟΑΕΔ-, ΕΟΔΥ, με ΣΟΧ) καλύπτουν επιτακτικές ανάγκες στις δημόσιες μονάδες υγείας και αναπληρώνουν ένα σημαντικό μέρος των μεγάλων ελλείψεων σε προσωπικό όλων των ειδικοτήτων.

Στο νοσοκομείο Λευκάδας είναι 140 συμβασιούχοι κάθε ειδικότητας μαζί με 7 στα Κέντρα Υγείας. Οι συμβασιούχοι σχεδόν φτάνουν το μισό προσωπικό, πλησιάζοντας το 50%. 

Είναι απαράδεκτη η ομηρία που βιώνουν όλοι αυτοί οι ελαστικά εργαζόμενοι συμβασιούχοι. Βιώνουν το μαρτύριο της σταγόνας με τις συνεχείς ανανεώσεις συνήθως σύντομης διάρκειας. Πρόσφατα ανανεώθηκε για μια ακόμα φορά η διάρκεια των συμβάσεών τους. Οι αγώνες των υγειονομικών έχουν παίξει καταλυτικό ρόλο ώστε όλες οι κυβερνήσεις παρόλο που δεν υιοθέτησαν την πρόταση για αλλαγή του επίμαχου άρθρου του Συντάγματος που απαγορεύει την μονιμοποίηση των συμβασιούχων, να διατηρούν σε αυτό το καθεστώς τους εργαζόμενους που καλύπτουν τις λεγόμενες «πάγιες και διαρκείς ανάγκες».

Συμβάλλουν όλοι μαζί, ο καθένας από το δικό του πόστο, στην παροχή υπηρεσιών υγείας στο λαό. Δίνουν καθημερινά την μάχη για τον σκοπό αυτό, μαζί με τους μόνιμους, παρά την εργασιακή ανασφάλεια, τη διαρκή ομηρία και την αβεβαιότητα. Οι εργαζόμενοι δεν είναι αναλώσιμοι και δεν πρέπει να αφήσουμε να χαθεί όλη η συσσωρευμένη εμπειρία που έχουν αποκτήσει.

Είναι δηλωμένη η πρόθεση της κυβέρνησης και του Υπουργείου Υγείας να βάλει τους εργολάβους μέσα στα νοσοκομεία σε διάφορες υπηρεσίες (καθαριότητα, φύλαξη κλπ) επιβαρύνοντας ακόμα περισσότερο τους προϋπολογισμούς των νοσοκομείων σε σχέση με το να προσλαμβάνονταν μόνιμο προσωπικό.

Η πολιτική των ιδιωτικοποιήσεων, της ύπαρξης ελαστικών σχέσεων εργασίας, είναι η πολιτική της ΕΕ που την υλοποιούν κατά γράμμα όλες οι κυβερνήσεις, παρ’ όλες τις επιμέρους διαφοροποιήσεις τους. Στόχος είναι η λειτουργία των δημόσιων μονάδων Υγείας με ιδιωτικοοικονομικά κριτήρια. Δηλαδή με όσο το δυνατό λιγότερο και φθηνότερο προσωπικό και με ασθενείς-πελάτες, είτε απευθείας όπως με τα απογευματινά χειρουργεία είτε έμμεσα μέσω των ασφαλιστικών ταμείων, και όχι από τον κρατικό προϋπολογισμό.

Το Δημοτικό Συμβούλιο:

1. Στηρίζει την αναγκαιότητα να παραμείνουν στη θέση τους οι έμπειροι συμβασιούχοι, να μην χάσουν τη δουλειά τους, και να μετατραπούν οι συμβάσεις τους σε αορίστου χρόνου. 

2. Να αποτραπεί η διακηρυγμένη πρόθεση της κυβέρνησης για την είσοδο εργολαβικών εταιρειών στα νοσοκομεία που η ίδια η ζωή έχει δείξει ότι εκμεταλλεύονται άγρια τους εργαζόμενους και κοστίζουν περισσότερο.»
Ακολούθησε συζήτηση και τοποθετήσεις των μελών του Δ.Σ.

Ο κ. Χαράλαμπος Καλός είπε ότι  στηρίζει την αναγκαιότητα της κάλυψης των κενών θέσεων που προβλέπονται στον Ο.Ε.Υ. από μόνιμο προσωπικό.

Ο κ. Βερροιώτης Ευάγγελος, αποδέχεται την ανωτέρω πρόταση, ως τρίτο σημείο για ψήφιση από το Δ.Σ.

Ο Δήμαρχος, Δρ. Ξενοφών Ν. Βεργίνης, είπε ότι στηρίζει την αναθεώρηση και τον εκσυγχρονισμό του Νοσοκομείου που οι σημερινές συνθήκες επιβάλλουν, με δημιουργία νέων κλάδων και ειδικοτήτων ιατρικού και νοσηλευτικού προσωπικού καθώς και διοικητικού προσωπικού που θα δώσει την ευκαιρία αυξήσεως των μόνιμων οργανικών θέσεων εργασίας.

Ο κ. Βερροιώτης Ευάγγελος, αποδέχεται την ανωτέρω πρόταση, ως τέταρτο σημείο.
Το Δ.Σ. αφού έλαβε υπόψη του τα ανωτέρω 
ΟΜΟΦΩΝΑ ΑΠΟΦΑΣΙΖΕΙ
1. Στηρίζει την αναγκαιότητα να παραμείνουν στη θέση τους οι έμπειροι συμβασιούχοι, να μην χάσουν τη δουλειά τους, και να μετατραπούν οι συμβάσεις τους σε αορίστου χρόνου. 

2. Να αποτραπεί η διακηρυγμένη πρόθεση της κυβέρνησης για την είσοδο εργολαβικών εταιρειών στα νοσοκομεία που η ίδια η ζωή έχει δείξει ότι εκμεταλλεύονται άγρια τους εργαζόμενους και κοστίζουν περισσότερο.»
3. Στηρίζει την αναγκαιότητα της κάλυψης των κενών θέσεων που προβλέπονται στον Ο.Ε.Υ. από μόνιμο προσωπικό.

4. Στηρίζει την αναθεώρηση και τον εκσυγχρονισμό του Νοσοκομείου που οι σημερινές συνθήκες επιβάλλουν, με δημιουργία νέων κλάδων και ειδικοτήτων ιατρικού και νοσηλευτικού προσωπικού καθώς και διοικητικού προσωπικού που θα δώσει την ευκαιρία αυξήσεως των μόνιμων οργανικών θέσεων εργασίας.

              Η απόφαση αυτή πήρε αρ.94/2024.
    Ο ΠΡΟΕΔΡΟΣ



           Τα παρόντα μέλη

       
        ΕΥΣΤΑΘΙΟΣ ΣΚΛΑΒΕΝΙΤΗΣ

